Mariliis Valkonen

Mariliis Valkonen (sündinud 31. juulil 1981 Tallinnas) on eesti helilooja (vaadatud 25.02.2015). 

Mariliis Valkonen lõpetas 1999. aastal Tallinna Reaalkooli ja 2001. aastal muusikateooria erialal Georg Otsa nimelise Tallinna Muusikakooli, kus õppis ka kompositsiooni Lembit Veevo juures. Samal aastal astus ta Eesti Muusikaakadeemiasse, mille lõpetas kompositsiooni erialal professor Eino Tambergi juhendamisel 2005. aastal. 

2012. aastal omandas Mariliis Valkonen samas magistrikraadi, juhendajaks Helena Tulve. 2004 ja 2006 võttis Valkonen osa rahvusvahelisest noorte heliloojate workshop’ist Dundagas, Lätis. 

Tema loomingut on esitatud sellistel muusikaüritustel nagu 2014. aasta Tallinn Music Week ja Uue eesti koorimuusika kontsert.

 Tunnustus 

 2006 Eesti Muusika Päevade preemia ("The Detective")
2014 Eesti Muusika Päevade preemia ("Lendutõus")

 Isiklikku 
Tema isa on Jüri Valkonen, vanaema oli koolijuht ja parteitöötaja Vilma Valkonen, vanaisa parteitöötaja Aleksander Valkonen, onu helilooja Andres Valkonen.

Viited

Kategooria:Eesti heliloojad
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1981